బాలీవుడ్ టాప్ హీరోయిన్ కంగనా రనౌత్, టాలీవుడ్ డైరెక్టర్ క్రిష్ కాంబినేషన్లో తెరకెక్కుతున్న చిత్రం `మణికర్ణక`. ఈ సినిమా షూటింగ్ రెండు నెలల నుంచి నిర్విరామంగా జరుగుతోంది.  షూటింగ్ సందర్భంగా హీరోయిన్ కంగన రెండు సార్లు గాయపడిన విషయం తెలిసిందే. రెండు నెలల కిందట నుదిటిపై కత్తి గుచ్చుకోగా, తాజాగా కుడికాలు బెణికింది.అప్పుడు ఆస్పత్రిలో చికిత్స చేయించుకుని షూటింగ్ కొనసాగించిన కంగన.. ఇప్పుడు విశ్రాంతి తీసుకుంటోంది. అంతేకాదు ఈ గాయం కోసం ఎంతో ఎదురుచూశానని, గాయపడాలని బలంగా కోరుకున్నానని చెప్పింది. దానికి కారణం విశ్రాంతి తీసుకోవాలనుకోవడమేనట. రెండు నెలల నుంచి విరామం లేకుండా షూటింగ్లో పాల్గొంటున్నానని, వీపుకి చిన్నారిని తగిలించుకుని భయంకరమైన యుద్ధ సన్నివేశాల్లో పాల్గొన్నానని చెప్పింది. అందుకే ఎప్పుడు గాయమవుతుందా? ఎప్పుడు ఇంటికి వెళ్లి విశ్రాంతి తీసుకుందామా? అని ఎదురు చూసేదాన్నని కంగన వెల్లడించింది.
balivud tap heroin kangana ranauth, tollivood director crish combinationlo terakekkutunna chitram `manikarnaka`. ee sinima shooting rendu nelala nunchi nirviraamamgaa jarugutondi.  shooting sandarbhamgaa heroin kangana rendu saarlu gaayapadina vishayam telisinde. rendu nelala kindata nuditipai katti guchukoga, taajaagaa kudikaalu benikindi.appudu aaspatrilo chikitsa cheyinchukuni shooting konasaaginchina kangana.. ippudu vishraanti teesukuntondi. antekaadu ee gaayam kosam entho eduruchusanani, gaayapadaalani balangaa korukunnanani cheppindi. daaniki kaaranam vishraanti teesukovalanukovadamenata. rendu nelala nunchi viraamam lekunda shootinglo paalgontunnaanani, veepuki chinnarini tagilinchukuni bhayankaramaina yuddha sannivesaallo paalgonnaanani cheppindi. anduke eppudu gaayamavutundaa? eppudu intiki velli vishraanti teesukundama? ani eduru chusedaannani kangana velladinchindi.